Ааигәа иҟалаз амшцәгьа Гельмут изын хашҭра зқәым хҭысны изаанхоит. Иҩны азааигәара ииасуа аӡкәарҷҷа Аӡлагарка хыҵны ауаа ирыҵало акыр шықәса иҟамлацызт. "Иҟалақәахьеит амшцәгьа бааԥсқәа, 60 шықәса ҵуеит шьҭа абра сынхоишьҭеи, аха ари аҩыза сымбацызт. Аӡы убысҟак иӷьны иаауан агәашәқәа ҿнахит, саҳәшьаԥа инышәынҭра иаԥырхагахеит, аҩны иҩналеит", - иҳәоит даара игәы иаланы Гельмут. Еиҳарак игәы изырхьуа, аџьынџьтәылатә еибашьраан иҭахаз иаҳәшьаԥа Витали Неифельд иҳаҭгәын аԥхасҭа ахьаиуз ауп.
Аӡы агәам рацәа аҩны иҩнанагалеит. Ааха аиуит ааигәа ирҿыцыз ауаҭах, иҳәарақәа акыи, акәтқәеи акәҷарақәеи аӡы иагеит, иара убас ибжьысит аӡәӡәага амашьына, афатә архьшәашәага.
Иоуз аԥхасҭа азын ақыҭа ахадара иреимҳәеит, арзаҳал аҩра мап ацәикит, аха ақыҭа ахадара ирдыруеит Гельмут амшцәгьа изаанагаз арыцҳара атәы.
Дагьгәыӷуеит аиааира аҽнынӡа аиҳабыра ацхыраара ирҭап ҳәа.
Цәыббра 19 рзы Урыстәыла Аҳәынҭқарратә Думахь адепутатцәа ралхразы Аԥсны имҩаԥсит абжьыҭарақәа. Сынтәа Аԥсны иахьаҵанакуа абжьыҭаратә ҭыԥқәа жәба аартын.
Аԥсны ахада Аслан Бжьаниа Аҳәынҭқарратә Думахь адепутатцәа ралхрахь ибжьы аиҭеит Аҟәатәи ахәбатәи абжьаратә школ аҟны иҟоу алхырҭатә ҭыԥ аҿы. Аԥсны аԥыза-министр Александр Анқәаб ибжьы аиҭеит Гәдоуҭатәи аҩбатәи абжьаратә школ аҟны еиҿкаау алхратә ҭыԥ аҿы.
Абжьыҭара рхы аладырхәыр рылшон Аԥсны инхо, 18 шықәса зхыҵхьоу Урыстәыла атәылауаа, иара убасгьы абжьыҭара амш азы ара аамҭала иҟоу. Абжьыҭаразы ирымазар акәын аҩнуҵҟатәи ма аҳәаанырцәтәи урыстәылатәи атәылауаҩшәҟәы.
Аԥсны инхо уаанӡа Урыстәыла атәылауаа рзы абжьыҭаратә ҭыԥқәа еиҿыркаахьан 2011, 2016 шықәсқәа рызтәи алхрақәа раан. 2016 шықәсазы абжьыҭара рхы аладырхәит 20 000-ҩык ауааԥсыра, урҭ рҟынтәи 75% апартиа "Иаку Урыстәыла" азы рыбжьы рырҭеит.
2018 шықәсазы ареспубликаҿ имҩаԥысит Урыстәыла ахада иалхразы абжьыҭарақәа. Владимир Путин изы рыбжьы рҭиит 94,1% ма 39 427-ҩык.
Урыстәыла Аҳәынҭқарратә дума - иахьа апарламент ҵаҟатәи апалата ҳәа ишьоуп. Афедерациа ахеилаки иареи иреиҳаӡоу азакәанԥҵаратә органны иҟоуп.
Убас, Лыхны ақыҭан инхо Гагәылиаа рҭаацәара аҳаҟьа рызгылоуп, дара ргәыла ԥҳәыс Наҭелла Мамацева иаҳлырбеит анкьа аџьыка шыҟарҵоз, уи иацыз акәама-ҵамақәа.
Аҳаҟьа иқәырххуаз, еиуеиԥшым амарҭхәқәа рыла идырхаауаз, зыфҩы лаҳа-лаҳауа аԥсуа џьыка агьама даҽакы иалаҩашьом. Иарбан ҭаацәараз аҳаҟьа зхы иазмырхәоз ҳанацәеи ҳандуцәеи рхаан. Аџьабаа рацәа шадырбалозгьы,уи ада царҭа рымамызт. Аԥсуа нхаҩы аџьыка ҟаҧшь еснагь пату изақәын. Акәты учаԥа, аҟәыд ҟауҵа, агьама ҷыда хаа азҭоз иаракәын. Иахьа аҳаҟьеи аԥхныгеи ажәытәра аамҭа ишазаанхазгьы, зегьы акоуп абиԥарала уи еиқәырханы иаазго аҭаацәарақәа ыҟоуп. Анкьа уи аԥсуа ибзазара иахәҭакыз акоуп ҳәа иахәаԥшуазҭгьы, уажәы уи зымбац аҿар рзыҳәан ҿыцбарахуп, ҭоурыхуп.
Лыхны ақыҭан инхо Гагәылиаа рҭаацәара шьҭрала еиқәырханы ирызгылоуп ажәытә џьыкахыга аҳаҟьа. Дара рахь имҩахыҵуа асасцәа уи рбартә еиԥш алшара рымоуп.
Аҭыхымҭақәа анымҩаԥаҳгоз агәылаԥҳәыс Наҭелла Мамацева иаҳлырбеит ажәытәан аҳаҟьа аус шадыруылоз.
"Заа имазеины иҳамоуп апырпыл ҟаԥшь рҩаны. Амарҭхәқәа: аџьыкхыш, аџыш, араҳана, акәлындыр, акама, аӡы. Уажәы аԥсҭазаара ҿыц ахь ҳаиасит, ажәытәан аџьыка ахышьа хазын, аҳаҟьа ианықәухуаз даҽа гьамк аман, еиҳа ихаан," - ҳәа лҳәоит Наҭелла.
Апырпыл зны идрыцқьон, нас аҳаҟьа иқәҵаны аԥхныгала ирхәахәон. Анаҩс амарҭхәқәа арҭон: аџыш, араҳана, ахәсхәа, аџьыкхыш уҳәа:
"Кьылак аџьыка ахра акыр уадхалон, аџьабаа убар акәын. Ҳәарада, уи имариамыз усын. Аԥсуа пырпылца унапы иҭалон, анапҭарԥақәа уажәеиԥш иҟамызт, аха мааԥсарада ахныҟәгара цәгьан", - лҳәоит Наҭелла.
Иара убас шәаԥхьар ҟалоит:
АҞӘА, цәыббра 24 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 536-ҩык Аԥсны ауааԥсыра, урҭ рахьтә 112-ҩык рцәа акоронавирус шалаз аадырԥшит.
Урыстәылатәи арратә госпиталь аҟны акоронавирус злаз 1960 шықәсазы ииз аԥҳәыс лыԥсҭазаара далҵит.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 45-ҩык, рҭагылазаашьа бааԥсуп фҩык, ибжьаратәуп - 28-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 28-ҩык, урҭ рахьтә ааҩык апациентцәа рҭагылазаашьа уадаҩуп. Очамчыра ирхәышәтәуеит 9-ҩык, Гагратәи ахәышәтәырҭаҿы - 15-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәышәтәырҭаҿы - 8-ҩык апациентцәа. Аҟәа иҟоу амобилтә госпиталь аҿы - 66-ҩык апациентцәа, жәаҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.
Акоронавирус иадҳәалоу ажәабжьқәа шәрыԥхьар ҟалоит абра>>